EkBass/fiwiki-20250220-pages-articles huggingface dataset:
Vartija (elokuva)

Vartija () on vuonna 1977 ensi-iltansa saanut Michael Winnerin ohjaama, tuottama ja käsikirjoittama yhdysvaltalainen kauhuelokuva, jonka pääosissa ovat Chris Sarandon, Cristina Raines, Martin Balsam, Burgess Meredith, Beverly D’Angelo, Ava Gardner, José Ferrer ja Eli Wallach. Vartija perustuu Jeffrey Konvitzin samannimiseen romaaniin The Sentinel (1974), jonka pohjalta Winner laati elokuvan käsikirjoituksen. Winner ja Konvitz olivat elokuvan tuottajia. Elokuva sai neljä Saturn-ehdokkuutta vuonna 1978. ==Juoni== Nuori valokuvamalli Alison Parker (Cristina Raines) muuttaa vanhaan brooklyniläiseen talon vuokra-asuntoon. Alison ihmettelee talon ylimmässä kerroksessa asuvaa vuokralaista, sokeaa pastoria, joka kaiket päivät istuu ikkunan vieressä. Kaikki näyttää kuitenkin olevan kunnossa, mutta pian Alison huomaa, että monet vuokralaisista salaavat jotakin. Alison on muuttanut rakennukseen, joka on täynnä pahuutta ja yliluonnollisuuksia, ja Alison joutuu tämän vuoksi kauhun kierteeseen... ==Näyttelijät== ==Tuotanto== Vartija kuvattiin Technicolor- elokuvausmenetelmällä New Yorkin Brooklynin Brooklyn Heightsissa. Elokuvan tuotantoyhtiöinä olivat Universal Pictures ja Jeffrey Konvitz Productions. ==Julkaisu ja vastaanotto== Vartija sai ensi-iltansa Yhdysvaltain New Yorkissa 7. tammikuuta 1977, jolloin Universal Pictures oli elokuvan levittäjäyhtiönä. Suomessa elokuvaa ei esitetty elokuvateatterissa, mutta se julkaistiin VHS:nä vuonna 1986. Vartija tuotti ilmestymisvuonnaan neljä miljoonaa dollaria. Ilmestyessään Vartija sai elokuvakriitikoilta sekalaiset arvostelut. Rotten Tomatoes -sivuston mukaan kriitikoiden arvosteluista 55 prosenttia on myönteistä perustuen yhteentoista arvosteluun. Vuonna 2004 Vartija sijoittui sijalle 46. Bravo-kaapelikanavan listaaman sadan pelottavimman elokuvahetken listalle. Vartija julkaistiin Yhdysvalloissa VHS:nä vuonna 1985 ja DVD:nä 2001. ==Arvioita== Video-oppaassa vuodelta 1994 Bello Romano kutsuu elokuvaa tyylikkääksi mutta vain vähän jännitystä tarjoavaksi ja antaa sille kaksi tähteä viidestä, mikä vastaa sanallista arviota ”keskinkertainen”. VideoHound’s Golden Movie Retriever antaa elokuvalle kaksi tähteä neljästä.The Sentinel 1976, VideoHound’s Golden Movie Retriever. Gale, 2008. Haettu 15.11.2016 palvelusta HighBeam Research (vaatii tilauksen). ===Palkintoehdokkuudet=== Palkintoehdokkuudet Palkintoehdokkuudet Palkintoehdokkuudet Palkintoehdokkuudet Palkintoehdokkuudet Vuosi Palkinto Kategoria Ehdokas Tulos 1978 Saturn-palkinto Paras kauhuelokuva 1978 Saturn- palkinto Paras käsikirjoitus Michael Winner ja Jeffrey Konvitz 1978 Saturn- palkinto Paras maskeeraus Dick Smith 1978 Saturn-palkinto Paras miessivuosa Burgess Meredith ==Lähteet== ==Aiheesta muualla== * * * * Vartija TCM Movie Databasessa Luokka:Vuoden 1977 yhdysvaltalaiset elokuvat Luokka:Yhdysvaltalaiset kauhuelokuvat Luokka:Kummitustaloelokuvat Luokka:Yhdysvaltalaiset romaaneihin perustuvat elokuvat Luokka:Michael Winnerin ohjaamat elokuvat
Kalettomanlampi (Puolanka)

Kalettomanlampi on Kiiminkijoen vesistöalueeseen kuuluva järvi Puolangalla, kunnan länsilaidalla. Järvelle on yhteys seututie 837:ltä Kiiminkijoen Kalliuskosken kohdalla ylittävältä metsäautotieltä. Kiiminkijokeen järvi laskee suo-ojia myöten. Kalettoman-, Korven- ja Syvänoronkankaan ympäröimä järvi on syvimmillään viitisen metriä, järven pohjoispuolella on Natura 2000 -suojelualueeseen kuuluva Housusuo. Järven rannat ovat asumattomia yhtä kesämökkiä lukuun ottamatta, luoteisnurkassa on ollut tervahauta. == Lähteet == Luokka:Puolangan järvet Luokka:Kiiminkijoen vesistö
Au Revoir (kappale)

Au Revoir on saksalaisen eurodance-kolmikko Cascadan kappale. Sen tuottivat Yann Peifer sekä Manuel Reuter, jotka myös sanoittivat kappaleen yhdessä Allan Eshuijsin kanssa. Kappaleen julkaisi Zooland Records kolmikon neljännen, Original Me-studioalbumin toisena virallisena (kokonaisuudessaan kolmantena) singlenä 23. syyskuuta 2011. Musikaalisesti kappale on nopeatempoinen electropop-kappale, joka sisältää myös Auto-Tunen käyttöä ja bassoinstrumentteja. Sanoituksiltaan kappale kertoo vaikuttumattomuudestaan miehen kanssa, joka esittelee olevansa elämää suurempi. Kappale sai pääosin positiivisia vastaanottoja musiikkikriitikoilta, jotka olivat yllättyneitä kappaleen melodiasta. "Au Revoir" on saavuttanut Saksan singlelistan 73. sijan sekä Itävallan singlelistan 31. sijan. Kappaleeseen liittyvän musiikkivideon ohjasivat Lex Halaby ja Lisa Mann sekä koreografioi Luther Brown. Videolla Horler nähdään varastotiloissa pidettävissä naamiaisissa. ==Lähteet== Luokka:Vuoden 2011 kappaleet Luokka:Cascadan kappaleet
Ahvenlampi (Puolanka)

Ahvenlampi on Kiiminkijoen vesistöalueeseen kuuluva pieni järvi Puolangalla. Järvelle on yhteys seututie 837:ltä Kiiminkijoen Kalliuskosken kohdalla ylittävältä metsäautotieltä. Järvi laskee suo-ojia myöten Kiiminkijoen sivuhaaraan Kuorejokeen. Ahvenkankaan länsilaidalla oleva järvi on syvimmillään kuusi metriä, pohjoispäässä on pieni suoalue. Järven rannat ovat asumattomia, mutta lounaan Nivanperän asuinalueelta järvelle tulee noin kilometrin mittainen polku. == Lähteet == Luokka:Puolangan järvet Luokka:Kiiminkijoen vesistö
Night Nurse

Night Nurse on saksalaisen eurodance-kolmikko Cascadan kappale heidän neljänneltä, Original Me-studioalbumilta. Kappaleen sanoittivat Tony Cornelissen, Manuel Reuter sekä Yann Peifer, samalla kun tuotannosta vastasivat DJ Manian ja Yanou. "Night Nurse" julkaistiin internetissä loppukesästä 2010 ja "Clubland 18"-kokoelma-albumille sisällytettynä se julkaistiin 7. marraskuuta 2010. "Night Nurse" on tyyliltään electropop- kappale, joka käyttää Auto-Tunea vierailevan saksalaisartisti R.I.O.:n esittämillä vokaaliosuuksilla. Sanoituksellisesti kappale kertoo kuumeisena tanssilattialla olemisesta. Musiikkivideo julkaistiin All Around the Worldin YouTube-kanavalla sekä Clubland TV:llä marraskuussa 2010 ja se sisältää Horlerin sekä muutamia miespuolisia taustatanssijoita varastohallijuhlissa. Horler esiintyy joissakin kohtauksissa lukuisilla väreillä sekä valtavalla hämähäkin verkolla maalattuna. ==Lähteet== Luokka:Vuoden 2011 kappaleet Luokka:Cascadan kappaleet
Leo Rantanen

Leo Rantanen (s. 10. huhtikuuta 1993) on suomalainen futsalmaalivahti, joka edustaa Futsal-liigassa pelaavaa Ilves FS:ää. Rantanen debytoi liigassa vuonna 2012 ESC:tä vastaan. Hän on kaksinkertainen Suomen mestari kausilta 2012–2013 ja 2013–2014. Rantasen kasvattajaseura on LeKi. Hän on 187 senttimetriä pitkä ja painaa 90 kiloa. Rantanen on pelannut myös Suomen futsalmaajoukkueessa yhden ottelun tammikuussa 2014 Tšekkiä vastaan. == Lähteet == * http://www.ilvesfs.fi/joukkue.php?pelaaja_id=38 * http://www.palloliitto.fi/uutiset/futsal/futsalmaajoukkue-tammikuun-tsekki- otteluihin-nimetty Luokka:Suomalaiset futsalpelaajat Luokka:Vuonna 1993 syntyneet Luokka:Elävät henkilöt
Kelkkala

Kelkkala oli Viipurin kaupunginosa, joka alun perin kuului Viipurin maalaiskuntaan. Yhdessä läheisten Kiesilän ja Räikkölän kanssa se liitettiin osaksi kaupunkia vuonna 1928. Kelkkala sijaitsi noin kolme kilometriä Viipurin keskustan kaakkoispuolella, Pietarin maantien (nyk. maantie A125) sekä Havin kaupunginosaan ja Viipurin satamaan johtavan rautatien väliin jäävällä alueella. Vuoden 1928 liitoksen jälkeen kaupunginosaa ryhdyttiin nopeasti rakentamaan arkkitehti Otto-Iivari Meurmanin laatiman asemakaavan mukaan. Viipurin raitioliikennettä jatkettiin Kelkkalaan vuonna 1930, jolloin siitä tuli Papulasta lähteneen linjan päätepiste.Viipurin raitiotielinjat raitio.org. Viitattu 21.10.2014. Asuinalueiden lisäksi Kelkkalassa oli runsaasti teollisuutta, muun muassa tulitikku- ja vaneritehtaat sekä kenties tunnetuimpana Maakuntain Margariini Oy. Alue antoi nimensä myös Kelkkalan raviradalle, vaikka Viipuriin liittämisen jälkeen se kuuluikin viereiseen Kiesilään. Kelkkalassa toimi lisäksi urheiluseura Kelkkalan Kisailijat, jonka menestyneimpiä urheilijoita olivat telinevoimistelun olympiavoittaja Ale Saarvala ja pronssimitalisti Ilmari Pakarinen.Ilmari Pakarisen tie kulki Viipurista Australiaan Suomen Urheilutietäjät ry. Viitattu 21.10.2014. Vuoden 1930 väestönlaskennassa Kelkkalassa oli 5 648 asukasta, joista 5 564 oli suomenkielisiä, 34 ruotsinkielisiä ja 50 muunkielisiä. Talvisodan alkaessa Viipurin itäiset kaupunginosat, Kelkkala mukaan lukien, olivat ensimmäisiä Neuvostoliiton pommituslentojen kohteita.Helsingin Sanomat 1.12.1939 Viitattu 21.10.2014. Joidenkin tietojen mukaan perääntyvät suomalaiset joukot puolestaan polttivat puutalovaltaiset Kelkkalan ja Talikkalan talvisodan viimeisenä päivänä.Alokaskoulutusta Salon Seudun Sotaveteraanit. Viitattu 21.10.2014. Nykyään entisen Kelkkalan kaupunginosan alue on asuin- ja teollisuusaluetta, joka kuuluu keskiseen eli Tsentralnyin (Центральный) kaupunginosaan.РЕЕСТР МИКРОРАЙОНОВ Viipurin kaupunki. Viitattu 21.10.2014. == Lähteet == *Kelkkalan kaupunginosa VirtuaaliViipuri 1939 ===Viitteet=== Luokka:Viipurin kaupunginosat Luokka:Viipurin maalaiskunnan kylät
Asklipieío

Asklipieío (, ) voi viitata seuraaviin paikkoihin Kreikassa: * Asklipieío, kylä ja Epídavroksen kunnan kunnallisyksikkö Argoliin alueyksikössä * Asklipieío, kylä Ródoksen saarella ja kunnassa Ródoksen alueyksikössä == Katso myös == * Asklepieion eli Asklepioksen temppeli/pyhäkkö
Summer of Love

Summer of Love on saksalaisen dance-musiikkia soittavan kolmikko Cascadan kappale. Sen julkaisi Zooland Records heidän Back on the Dancefloor-kokoelma- albumin debyyttisinglenä 30. maaliskuuta 2012. Saksassa kappale pääsi singlelistan 13. sijalle, samalla kun se saavutti Itävallassa singlelistan 7. sijan. ==Lähteet== Luokka:Vuoden 2012 kappaleet Luokka:Cascadan kappaleet
Back on the Dancefloor

Back on the Dancefloor on saksalaisen dance-musiikkia soittavan kolmikko Cascadan toinen kokoelma-albumi. Se julkaistiin heidän kotimaassaan 13. huhtikuuta 2012. Albumi kattaa kaksi levyä, joille on koottu lukuisia singlejä sekä remiksejä julkaisua edeltäneeltä kahdeksan vuoden uralta. Albumin ensimmäinen ja ainoa uusi kappale, Summer of Love julkaistiin kokoelman kanssa ja se pääsi Saksassa kahdenkymmenen parhaan joukkoon. ==Kappaleet== CD 1 # # # # # # # # # # # # # # # CD 2 # # # # # # # # # # # # # # # ==Listasijoitukset== Listat (2012) Paras sijoitus Itävalta (Ö3 Austria Top 40) 25 Sveitsi (Swiss Music Charts) 31 Saksa (Media Control Charts) 35 ==Lähteet== Luokka:Vuoden 2012 kokoelma-albumit Luokka:Cascadan albumit
Veanteensaari

Veanteensaari on Lappajärven toiseksi suurin saari. Saaren pohjoisosan vieressä on järven toiseksi syvin kohta Veanteensyväys, jonka syvänne on 36 metriä. Lappajarvi.fi − Lappajärven maisemanhoitosuunnitelma 2013 (sivu 8) == Lähteet == Luokka:Lappajärven saaret
Gaetano Kanizsa

Gaetano Kanizsa (18. elokuuta 1913 Trieste – 13. maaliskuuta 1993) oli italialainen psykologi ja taiteilija. Hän perusti Triesten psykologisen instituutin. Kanizsa valmistui Padovan yliopistosta vuonna 1938. Vuonna 1947 hänestä tuli assistentti Firenzen yliopistoon, ja vuonna 1953 hän sai professuurin Triestestä. Hän oli virassa, kunnes jäi eläkkeelle vuonna 1988. Kanizsa julkaisi suuren osan tutkimustuloksistaan italiaksi 1950- ja 1960-luvuilla, mutta nousi kansainväliseen kuuluisuuteen 1970-luvulla julkaistuaan artikkelin yhdysvaltalaisessa Scientific American -lehdessä. Kansainvälisen maineen varmisti hänen italiankielisistä artikkeleistaan englanniksi koostettu kirja Organization in Vision, joka julkaistiin vuonna 1979. Kanizsa tutki kuvioiden organisoitumista gestalt-psykologisesta näkökulmasta. Hänen kuuluisin löytönsä oli illusorisista rajaviivoista muodostuva Kanizsan kolmio. ==Lähteet== ==Kirjallisuutta== * Organization in Vision: Essays on Gestalt Perception, Praeger Publishers, 1979, ISBN 0-275-90373-7 * Grammatica del vedere. Saggi su percezione e Gestalt, Il Mulino, Bologna, 1997 * Percezione, linguaggio, pensiero (Perception, speech, thought) by Gaetano Kanizsa, Paolo Legrenzi, M. Sonino, Il Mulino, Bologna, 1983 * Vedere e pensare (Seeing and thinking), Il Mulino, Bologna, 1991 Luokka:Italialaiset taiteilijat Luokka:Psykologit Luokka:Vuonna 1913 syntyneet Luokka:Vuonna 1993 kuolleet
Yrjö Hakala -palkinto

Yrjö Hakala -palkinto on jääkiekon U20 SM-sarjassa vuosittain jaettava palkinto. Palkinto annetaan liigan kauden parhaalle tulokkaalle. Palkinto jaettiin nykyisellä nimellään ensimmäisen kerran vuonna 2011, jolloin sen sai Hämeenlinnan Pallokerhon Ville Järveläinen. Jääkiekkoliitto julkisti 62 uutta pelaajapalkintoa marraskuussa 2010. Ennen tätä palkinnolla ei ollut varsinaista nimeä. == Voittajat == Kausi Pelaaja Pelipaikka Joukkue 2010–2011 Ville Järveläinen hyökkääjä HPK 2011–2012 Atte Tolvanen maalivahti Ässät 2012–2013 Otto Rauhala hyökkääjä Tappara 2013–2014 Sebastian Aho hyökkääjä Kärpät 2014–2015 Olli Juolevi puolustaja Jokerit 2015–2016 Miro Heiskanen puolustaja HIFK 2016–2017 Otto Latvala puolustaja HPK 2017–2018 Kaapo Kakko hyökkääjä TPS 2018–2019 Tuukka Tieksola hyökkääjä Kärpät 2019–2020 Juuso Mäenpää hyökkääjä Jokerit 2020–2021 Ville Koivunen hyökkääjä Kärpät 2021–2022 Kasper Halttunen hyökkääjä Jokerit 2022–2023 Veeti Väisänen puolustaja KooKoo 2023–2024 Markus Loponen hyökkääjä Kärpät == Lähteet == Luokka:Jääkiekon Nuorten SM-liigan palkinnot
Kirsti Puhtila

Kirsti Inkeri Puhtila, (o.s. Kasurinen; 23. heinäkuuta 1929 Sortavala – 17. kesäkuuta 2006 Helsinki) oli suomalainen toimittaja, kirjailija ja sanoittaja. Puhtilan vanhemmat olivat metsänhoitaja Juho Jaakko Kasurinen ja talousopettaja Martta Kuokka. Hän pääsi ylioppilaaksi 1948 Kuopion yhteiskoulusta. Puhtila oli Yleisradion palveluksessa muun muassa Lasten Radion musiikkiohjelmien tuottajana. Hän sävelsi ja sanoitti myös lastenlauluja joista tunnetuin lienee vuonna 1962 ensimmäisen kerran levytetty "Pekka-naakka". Puhtila teki 1970-luvulla lastenlauluja yhteistyössä säveltäjä Jorma Panulan kanssa. Irina Milanin esittämät laulut julkaistiin 1976 Musta Perhonen -nimisellä albumilla.Elvis ry : lyhyet uutiset : Kirsti Puhtila 23.7.1929 - 17.6.2006 Kirsti Puhtila oli naimisissa vuodesta 1956 radiotoimittaja ja sanoittaja Sauvo "Saukki" Puhtilan kanssa. Heidän poikiaan ovat toimittaja Matti Puhtila sekä sanoittaja-sarjakuvapiirtäjä Petri (Putri) Puhtila. == Radiokuunnelmia == * Nyppy, Heiralla ja helikopteri. 1961 * Hiljaisuusmitali. 1962 * Helikopterihylje ja sammakko. 1964 * Lammen salaisuus I-II. 1966 * Lähdettiin läiskimään, sanoi sammakko. 1973 * Joutsenen kultainen kruunu. 1976 * Taikapihlaja. 1977 * Suhiseva suksi. 1984 * Usvahevosen satula : lastenkuunnelma. 1985 * Tontun jäljet : 10-osainen kuunnelma. 1986 * Sammakon häät : lastenkuunnelma. 1987 * Joutsenen hopeatorvi : 7-osainen kuunnelma. 1987-1989 * Punainen kissa : 3-osainen kuunnelma. 1987 == Muuta tuotantoa == * Pööpöti, kummipoika : satu, kuvitus Yrjö Sormunen. Otava 1962 * Sateenkaaren portti : 9-osainen televisionäytelmä. TV-2 1985 == Lähteet == * Pohjoissavolaisen kaunokirjallisuuden bibliografia : Kirsti Puhtila === Viitteet === Luokka:Suomalaiset radiotoimittajat Luokka:Suomalaiset lasten- ja nuortenkirjailijat Luokka:Suomalaiset sanoittajat Luokka:Suomalaiset säveltäjät Luokka:Vuonna 1929 syntyneet Luokka:Vuonna 2006 kuolleet
Lauren Tewes

Cynthia Lauren Tewes (s. 26. lokakuuta 1953 Braddock, Pennsylvania) on yhdysvaltalainen näyttelijätär. Tewes näytteli risteilyemäntä Julie McCoyta suositussa televisiosarjassa Lemmenlaiva, josta hän sai parhaan naissivuosan Golden Globe -ehdokkuuden vuonna 1982. Tewes oli mukana sarjan alusta vuoteen 1984 asti, jolloin hänet poistettiin sarjasta kokaiiniriippuvuuden takia. Hän onnistui lopettamaan kokaiinin käytön ennen sarjan päättymistä vuonna 1987. Hän pääsi vielä kerran Julie McCoyn rooliin Lemmenlaiva – uudet tuulet -sarjan myötä vuonna 1998. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Arto Javanainen -palkinto

Arto Javanainen -palkinto on jääkiekon U20 SM-sarjassa vuosittain jaettava palkinto. Palkinto annetaan liigan runkosarjan parhaalle maalintekijälle. Palkinto jaettiin nykyisellä nimellään ensimmäisen kerran vuonna 2011, jolloin sen sai Hämeenlinnan Pallokerhon Teemu Rautiainen. Jääkiekkoliitto julkisti 62 uutta pelaajapalkintoa marraskuussa 2010. Ennen tätä palkinnolla ei ollut varsinaista nimeä. == Runkosarjan maalipörssin voittajat kaudesta 1992–1993 == Kausi Pelaaja Joukkue Maalit 1992–1993 Petri Koskenkanto Ässät 35 1993–1994 Lasse Jämsen JyP HT 30 1994–1995 Samu Wesslin Ässät 31 1995–1996 Kimmo Kuhta Kiekko-Espoo 30 1996–1997 Toni Saarinen HPK 24 1997–1998 Mikko Liukkonen JYP 23 1998–1999 Toni Ronkainen Lukko 27 1999–2000 Mika Viinanen TPS 26 2000–2001 Kasper Kenig HPK 38 2001–2002 Teemu Somppi SaiPa 31 2002–2003 Jermu Porthen HIFK 23 2003–2004 Juhamatti Aaltonen Kärpät 30 2004–2005 Jesse Uronen Jokerit 36 2005–2006 Kim Strömberg Jokerit 25 2006–2007 Teemu Rinkinen Pelicans 28 2007–2008 Antti Pehkonen HIFK 26 2008–2009 Sami Blomqvist Blues 40 2009–2010 Julius Junttila Kärpät 27 2010–2011 Teemu Rautiainen HPK 35 2011–2012 Toni Kallela KalPa 33 2012–2013 Ville Leskinen Kärpät 27 2013–2014 Niklas Näppi Lukko 38 2014–2015 Aku Kestilä Kärpät 37 2015–2016 Juho Liuksiala Ilves 34 2016–2017 Tatu Kanerva Blues 31 2017–2018 Aarne Talvitie Blues 15 2018–2019 Eetu Päkkilä Kärpät 17 2019–2020 Santeri Aalto Tappara 12 2020–2021 Ei jaettu. Ei jaettu. Ei jaettu. 2021–2022 Leevi Viitala Ässät 28 2022–2023 Leevi Viitala Ässät 29 2023–2024 Simo Heinonen KooKoo 35 == Lähteet == Luokka:Jääkiekon Nuorten SM-liigan palkinnot
Showtek

Showtek on hollantilainen elektronisen musiikin duo, joka koostuu kahdesta veljeksestä. Sjoerd ja Wouter Janssen perustivat duon vuonna 2001. Duo aloitti musiikin tekemisen teknosta, josta he siirtyivät hardstyleen. Nykyään musiikki on EDM-tyyliä, jossa on vaikutteita proge/electro housesta. Duo on tehnyt yhteistyötä muun muassa seuraavien artistien kanssa: Tiesto, Hardwell, Justin Prime, Bassjackers, Noisecontrollers, We are Loud!, Sonny Wilson, David Guetta, Ookay ja Vassy. == Diskografia == === Studioalbumit === *Today is Tomorrow (2007) *Analogue Players In A Digital World (2009) *360 Yellow (2023) *360 Blue (2024) === Singlet === Vuosi Kappale Listasijoitus Albumi NED Single Top 100 NED Dutch Top 40 AUT BEL (Vl) BEL (Wa) DEN FRA IRL SWI UK 2006 "Defqon 1 Anthem 2006" 47 — — — — — — — — — Ei-albumi-single "Seid ihr bereid" 98 — — — — — — — — — 2012 "How We Do" (& Hardwell) 91 — — — — — — — — — "Cannonball" (& Justin Prime) 6 5 — 5 7 — 45 — — — 2013 "Slow Down (Anthem Emporium 2013) 23 18 — 16 15 — 15 — — — "Get Loose (Tiësto Remix)" (& Noisecontrollers) 32 24 — 79 — — — — — — "Booyah" (feat. We Are Loud! ja Sonny Wilson) 15 14 50 23 38 33 22 40 45 5 "We Like to Party" 51 32 — 25 43 — 112 — — — 2014 "Bad" (& David Guetta feat. Vassy) 13 13 16 12 16 12 6 33 39 22 Listen "Bouncer" (& Ookay) — — — 98 — — — — — — Ei-albumi-single "Cannonball (Earthquake)" (& Justin Prime feat. Matthew Koma) — — — — — — — 59 — 29 2015 "90's By Nature" (feat. MC Ambush) 90 — — 70 — — — — — — Skinkalation "Satisfied" (feat. Vassy) — — — — — — — — — — "Sun Goes Down" (& David Guetta feat. Magic! ja Sonny Wilson) — — — 52 — — 39 — — — Listen 2016 "N2U" (& Eva Shaw feat. Martha Wash) — — — — — — — — — — Ei-albumi-single 2019 "Listen To Your Momma" (& Leon Sherman) — — — — — — — — — — "—" ilmoittaa ettei single sijoittunut kyseiselle listalle. == Esiintymiset Suomessa == * 22. helmikuuta 2013 - Clublife, The Circus, Helsinki * 16. elokuuta 2013 - Neverland Festival, Oulu * 15. elokuuta 2014 - Weekend Festival, Helsinki * 26.heinäkuuta 2015 Summer Sound Festival, Helsinki * 8. elokuuta 2015 - Weekend Festival, Helsinki * 2. elokuuta 2024 - Weekend Festival, Espoo == Lähteet == Luokka:Alankomaalaiset elektronisen musiikin artistit Luokka:Alankomaalaiset DJ:t Luokka:House-artistit Luokka:2010-luvun yhtyeet ja sooloartistit
Jorma Valtonen -palkinto

Jorma Valtonen -palkinto on jääkiekon U20-sarjassa vuosittain jaettava palkinto. Palkinto annetaan liigan vuoden parhaalle maalivahdille. Palkinto jaettiin ensimmäisen kerran vuonna 2011, jolloin sen sai Jokereiden Frans Tuohimaa. Jääkiekkoliitto julkisti 62 uutta pelaajapalkintoa marraskuussa 2010. == Voittajat == Kausi Pelaaja Joukkue 2010–2011 Frans Tuohimaa Jokerit 2011–2012 Joonas Korpisalo Jokerit 2012–2013 Juuse Saros HPK 2013–2014 Kevin Lankinen Jokerit 2014–2015 Christian Heljanko HIFK 2015–2016 Joona Voutilainen Jokerit 2016–2017 Lassi Lehtinen Lukko 2017–2018 Justus Annunen Kärpät 2018–2019 Jasper Patrikainen Pelicans 2019–2020 Joel Blomqvist Kärpät 2020–2021 Alex Mäkelä Lukko 2021–2022 Emil Vuorio TPS 2022–2023 Paavo Kohonen Tappara 2023–2024 Kim Saarinen HPK == Lähteet == Luokka:Jääkiekon Nuorten SM- liigan palkinnot
Reijo Ruotsalainen -palkinto

Reijo Ruotsalainen -palkinto on jääkiekon U20 SM-sarjassa vuosittain jaettava palkinto. Palkinto annetaan liigan vuoden parhaalle puolustajalle. Palkinto jaettiin ensimmäisen kerran vuonna 2011, jolloin sen sai Tampereen Ilveksen Markus Västilä. Jääkiekkoliitto julkisti 62 uutta pelaajapalkintoa marraskuussa 2010. == Voittajat == Kausi Pelaaja Joukkue 2010–2011 Markus Västilä Ilves 2011–2012 Esa Lindell Jokerit 2012–2013 Janne Pälve Kärpät 2013–2014 Mika Ilvonen Blues 2014–2015 Olli Juolevi Jokerit 2015–2016 Jesper Mattila Ilves 2016–2017 Elias Ulander HIFK 2017–2018 Anttoni Honka JYP 2018–2019 Jaakko Haarti Blues 2019–2020 Antti Tuomisto Ässät 2020–2021 Kalle Loponen Kärpät 2021–2022 Jiri Pärssinen Tappara 2022–2023 Kasper Kulonummi Tappara 2023–2024 Ossi-Veikka Vuontisvaara JYP == Lähteet == Luokka:Jääkiekon Nuorten SM-liigan palkinnot
Ylä-Pispala

Ylä-Pispala on Tampereen läntinen kaupunginosa ja yhdessä Ala-Pispalan kanssa osa historiallista Pispalaa. Ylä-Pispala rajoittuu pohjoisessa Tampere–Pori- rataan, idässä Pyynikkiin, etelässä Tahmelaan sekä lännessä Ala-Pispalaan. Ylä-Pispalassa toimii Pispalan koulu, jossa opiskelevat peruskoulun 1.-6.-luokat. Koulu sijaitsee harjun korkeimman kohdan tuntumassa. Ylä- Pispalassa toimii myös vuonna 1969 perustettu kotiseutuyhdistys Pispalan Moreeni ry, jonka omistuksessa on Ahjolan naapurissa sijaitseva vanha haulitehdas. Pispalan Moreeni ry:n kotisivut Kaupunginosassa sijaitsevat myös Lauri Viidan museo, vaihtoehtomusiikkia esittävä Vastavirta-klubi, Pispalan Pulteri, muistomerkki ”Betonimylläri” ja Pispalan maamerkki Pispalan Haulitorni. Ylä-Pispalassa sijaitsee myös Suomen vanhin edelleen toimiva yleinen sauna, vuonna 1906 toimintansa aloittanut Rajaportin sauna. Saunan omistaa Tampereen kaupunki ja sen toiminnasta vastaa Pispalan saunayhdistys ry.Rajaportin saunan kotisivut Rajaportin saunan lisäksi Pispalassa on ollut kaikkiaan liki kymmenen yleistä saunaa, joista kaksi viimeistä, Sirenin sauna (kirkkoa vastapäätä) ja Harjun sauna (Sallin vaarin sauna), joka oli aikoinaan tunnettu yrttikylvyistään, olivat toiminnassa 1980-luvulle saakka. ==Lähteet== *
Ala-Pispala

Ala-Pispala on Tampereen lähtinen kaupunginosa ja yhdessä Ylä-Pispalan kanssa osa historiallista Pispalaa. Se rajoittuu pohjoisessa Tampere-Pori-rataan, idässä Ylä-Pispalaan, etelässä Pyhäjärveen sekä lännessä Hyhkyyn. Kaupunginosassa sijaitsee Pispalan kirkko. == Lähteet == *
Ville Peltonen -palkinto

Ville Peltonen -palkinto on jääkiekon nuorten SM-liigassa vuosittain jaettava palkinto. Palkinto annetaan liigan pudotuspelien arvokkaimmalle pelaajalle. Palkinto jaettiin ensimmäisen kerran vuonna 2011, jolloin sen sai JYPin Samu Perhonen. Jääkiekkoliitto julkisti 62 uutta pelaajapalkintoa marraskuussa 2010. == Voittajat == Kausi Pelaaja Pelipaikka Joukkue 2010–2011 Samu Perhonen maalivahti JYP 2011–2012 Aki Kivelä hyökkääjä HIFK 2012–2013 Miika Heikkilä hyökkääjä HPK 2013–2014 Teemu Pulkkinen hyökkääjä Blues 2014–2015 Mikko Rantanen hyökkääjä TPS 2015–2016 Otto Koivula hyökkääjä Ilves 2016–2017 Niilo- Kustaa Määttä hyökkääjä HPK 2017–2018 Aleksi Klemetti hyökkääjä KalPa 2018–2019 Ville Heikkala hyökkääjä Kärpät 2019–2020 Kautta ei pelattu loppuun. Kautta ei pelattu loppuun. Kautta ei pelattu loppuun. 2020–2021 Alex Mäkelä maalivahti Lukko 2021–2022 Luka Nyman puolustaja Lukko 2022–2023 Paavo Kohonen maalivahti Tappara 2023–2024 Topias Rovio maalivahti Ässät == Lähteet == Luokka:Jääkiekon Nuorten SM-liigan palkinnot
Polso (Tampere)

Polso on Tampereen kaupunginosa ja tilastoalue, joka kuuluu pohjoiseen suuralueeseen ja Terän suunnittelualueeseen. Se sijaitsee entisen Teiskon kunnan alueella. Murikka-opisto sijaitsee siellä. Tampereen keskustaan kertyy matkaa runsaat 30 kilometriä. Polson kylä kuului 1500-luvulla Suur-Pirkkalan Keijärven neljänneskuntaan, johon kuului myös kolme taloa Kämmenniemestä. Polson yksinäistila mainittiin vuoden 1541 maakirjassa nimellä Polssu ja sen isäntänä oli vuonna 1551 Lasse Polssoj. Länsimurteissa sana polso on tarkoittanut isoa hirsikairaa. Polso tuli osaksi Tampereen kaupunkia, kun Teiskon kunta liitettiin siihen vuoden 1972 alussa, ja alueen asemakaava vahvistettiin pian kuntaliitoksen jälkeen.Maija Louhivaara: Tampereen kadunnimet, s. 271. Tampereen museoiden julkaisuja 51, 1999, Tampere. ISBN 951-609-105-9. == Lähteet == ==Aiheesta muualla== * Kylässä Teiskossa *
Raimo Helminen -palkinto

Raimo Helminen -palkinto on jääkiekon U20 SM-sarjassa vuosittain jaettava palkinto. Palkinto annetaan liigan runkosarjan plus/miinus-tilaston voittajalle. Palkinto jaettiin ensimmäisen kerran vuonna 2011, jolloin sen sai Hämeenlinnan Pallokerhon Teemu Rautiainen. Jääkiekkoliitto julkisti 62 uutta pelaajapalkintoa marraskuussa 2010. == Voittajat == Kausi Pelaaja Pelipaikka Joukkue +/- 2010–2011 Teemu Rautiainen hyökkääjä HPK +40 2011–2012 Ahti Oksanen puolustaja Blues +42 2012–2013 Ville Leskinen hyökkääjä Kärpät +36 2013–2014 Iikka Kangasniemi hyökkääjä Blues +34 2014–2015 Kristaps Baževičs puolustaja Ässät +37 2015–2016 Veli-Matti Tiuraniemi puolustaja Kärpät +37 2016–2017 Joona Ikonen hyökkääjä Ilves +30 2017–2018 Nikolas Matinpalo puolustaja Blues +17Leijonat - Tulospalvelu 2018–2019 Jaakko Niskala puolustaja Kärpät +20 2019–2020 Tuukka Tieksola hyökkääjä Kärpät +14 2020–2021 Ei jaettu. Ei jaettu. Ei jaettu. Ei jaettu. 2021–2022 Joni Loukkojärvi puolustaja Ässät +33 2022–2023 Leevi Sorvali puolustaja Tappara +49 2023–2024 Markus Loponen hyökkääjä Kärpät +40 == Lähteet == Luokka:Jääkiekon Nuorten SM- liigan palkinnot
Jere Lehtinen -palkinto

Jere Lehtinen -palkinto on jääkiekon U20 SM-sarjassa vuosittain jaettava palkinto. Palkinto annetaan liigan herrasmiespelaajalle. Palkinto jaettiin ensimmäisen kerran vuonna 2011, jolloin sen sai Tampereen Ilveksen Roope Nikkilä. Jääkiekkoliitto julkisti 62 uutta pelaajapalkintoa marraskuussa 2010. == Voittajat == Kausi Pelaaja Pelipaikka Joukkue 2010–2011 Roope Nikkilä hyökkääjä Ilves 2011–2012 Sakari Manninen hyökkääjä Kärpät 2012–2013 Aleksi Rutanen hyökkääjä Blues 2013–2014 Joel Janatuinen hyökkääjä Blues 2014–2015 Juho Jokiharju hyökkääjä Lukko 2015–2016 Veli-Matti Tiuraniemi puolustaja Kärpät 2016–2017 Tatu Kokkola hyökkääjä KalPa 2017–2018 Erkka Seppälä hyökkääjä HPK 2018–2019 Veeti Miettinen hyökkääjä Blues 2019–2020 Rasmus Heljanko hyökkääjä HIFK 2020–2021 Ei jaettu. Ei jaettu. Ei jaettu. Ei jaettu. 2021–2022 Viljam Sandvik hyökkääjä HIFK 2022–2023 Valtteri Karnaranta hyökkääjä Ässät 2023–2024 Arttu Alasiurua hyökkääjä Kärpät == Lähteet == Luokka:Jääkiekon Nuorten SM-liigan palkinnot
Hannu Aravirta -palkinto

Hannu Aravirta -palkinto on jääkiekon U20-sarjassa vuosittain jaettava palkinto. Palkinto annetaan liigan parhaalle valmentajalle. Palkinto jaettiin ensimmäisen kerran vuonna 2011, jolloin sen sai Hämeenlinnan Pallokerhon Antti Pennanen. Jääkiekkoliitto julkisti 62 uutta pelaajapalkintoa marraskuussa 2010. == Voittajat == Kausi Valmentaja Joukkue 2010–2011 Antti Pennanen HPK 2011–2012 Petteri Niittynen Ässät 2012–2013 Juuso Nieminen TPS 2013–2014 Juuso Nieminen TPS 2014–2015 Jouko Myrrä Ilves 2015–2016 Lauri Mikkola Kärpät 2016–2017 Matti Tiilikainen HPK 2017–2018 Matti Tiilikainen HPK 2018–2019 Ville Mäntymaa Kärpät 2019–2020 Jere Härkälä Ässät 2020–2021 Hermanni Vidman TPS 2021–2022 Tero Määttä Jokerit 2022–2023 Jussi Taipale Tappara 2023–2024 Marko Rairama KooKoo == Lähteet == Luokka:Jääkiekon Nuorten SM-liigan palkinnot
Babymetal

Babymetal on japanilainen metalli- ja J-pop-musiikkia yhdistelevä yhtye, jossa laulavat ja tanssivat Su-metal (Nakamoto Suzuka), Moametal (Kikuchi Moa) ja Momometal (Okazaki Momoko). Kobametal-nimellä tunnettu tuottaja perusti ryhmän vuonna 2010 Sakura Gakuin -idoliryhmän alaryhmäksi. Babymetallin taustabändinä esiintyy KamiBand. Vuoden 2014 helmikuussa yhtye julkaisi debyyttialbuminsa Babymetal. CD:n ja rajoitetun CD+DVD:n julkaisi Suomessa 29. toukokuuta 2015 Playground Music. Julkaisu sisältää bonusraitoina Road of Resistance -kappaleen sekä Live-version Gimme Chocolate!!-kappaleesta. DVD sisältää yhtyeen videoklipit. Syksyllä 2015 julkaistiin videoalbumit Live at Budokan: Red Night & Black Night Apocalypse ja Live in London: Babymetal World Tour 2014 myös Euroopassa. Babymetalin toinen studioalbumi, Metal Resistance, julkaistiin vuoden 2016 huhtikuussa. Tammikuussa 2018 KamiBandin kitaristi Mikio Fujioka menehtyi vammoihinsa pudottuaan näköalatasanteelta. 19\. lokakuuta 2018 Babymetal ilmoitti Yuimetallin (Yui Mizuno) eroavan yhtyeestä huonon terveydentilansa takia. Babymetalin kolmas albumi, Metal Galaxy, julkaistiin lokakuussa 2019. Levyllä vierailemassa ovat muun muassa Sabatonin laulaja Joakim Brodén sekä Arch Enemyn Alissa White-Gluz. Babymetal on esiintynyt Suomessa kolmesti, Helsingissä Kulttuuritalolla helmikuussa 2020 sekä toukokuussa 2023 Sabatonin lämmittelijänä Helsingin jäähallissa ja Kuopiohallissa. == Diskografia == === Studioalbumit === * Babymetal (26. helmikuuta 2014) * Metal Resistance (1. huhtikuuta 2016) * Metal Galaxy (11. lokakuuta 2019) * The Other One (24. maaliskuuta 2023) == Lähteet == == Aiheesta muualla == * Viralliset sivut * Babymetal levyarvostelu * Babymetal levyarvostelu - KaaosZine Luokka:Japanilaiset_idoliryhmät Luokka:Japanilaiset_metalliyhtyeet
Fort Wayne Mad Ants

Fort Wayne Mad Ants on koripalloseura Indianan Fort Waynesta. Se pelaa D-liigassa. Mad Ants toimi usean NBA-seuran yhteisenä farmijoukkueena, kunnes Indiana Pacers osti sen syksyllä 2015 omaksi farmijoukkueekseen.http://www.nba.com/pacers/brian-levy-named-general-manager- fort-wayne-mad-ants == Lähteet == == Aiheesta muualla == * Virallinen kotisivu Luokka:Yhdysvaltalaiset koripalloseurat Luokka:Fort Wayne Luokka:Indianan urheilu
Rio Grande Valley Vipers

Rio Grande Valley Vipers on koripalloseura Texasin Hidalgosta. Se pelaa D-liigassa ja toimii NBA-seura Houston Rocketsin farmijoukkueena. == Aiheesta muualla == * Virallinen kotisivu Luokka:Yhdysvaltalaiset koripalloseurat Luokka:Texasin urheilu
Motor City Cruise

Motor City Cruise on koripalloseura Michiganin Detroitista. Se pelaa NBA:n kehityssarjassa ja toimii NBA-seura Detroit Pistonsin farmijoukkueena. Vuosina 2006–2016 joukkue tunnettiin nimellä Bakersfield Jam ja vuosina 2016–2021 nimellä Northern Arizona Suns. == Aiheesta muualla == * Virallinen kotisivu Luokka:Yhdysvaltalaiset koripalloseurat Luokka:Detroitin urheilu
Aliupseeri (sotilasarvo)

Aliupseeri on alun perin ollut Preussissa vuonna 1856 käyttöön otettu saksalainen sotilasarvo. Jääkärikoulutuksen saaneet palvelivat aliupseereina Suomen sisällissodassa aina ryhmänjohtajasta joukkueenjohtajan tai jopa komppanianpäällikön tehtäviin asti. Nykyisin Suomen puolustusvoimissa vastaa saksalaista ensimmäisen maailmansodan aikaista sotilasarvoa ryhmänjohtajilla usein oleva alikersantin sotilasarvo. * Luokka:Sotilasarvot
Viipurin kauppatori

thumb|250px|Kauppatorin etelälaitaa ja Pyöreä torni. Viipurin kauppatori sijaitsee Viipurin keskustassa Salakkalahden eteläpuolella. Toriaukeaa rajaa lännen suunnassa Krasnoarmeiskaja ulitsa (ent. Mustainveljestenkatu), idässä Torkkelinpuisto ja Pionerskaja ulitsa (ent. Torikatu) sekä eteläpuolella Progonnaja ulitsa (ent. Karjaportinkatu). == Historia == Kauppatori syntyi 1860-luvulla keskiaikaisen kaupunkialueen koilliskulmaan, kun sitä ympäröinyttä kaupunginmuuria alettiin purkaa. Muurin tuntumassa oli matalia vetisiä vallihautoja, jotka täytettiin ja tasoitettiin. Vuoteen 1865 mennessä torialue oli noin puolet nykyisestä ja lopullisen kokonsa se saavutti 1880-luvulle tultaessa, jolloin aukio ulottui Salakkalahden rantaan saakka. Varsinaisena myyntipaikkana käytettiin kuitenkin vain alueen eteläosaa. Salakkalahden rannassa järjestettiin ainoastaan syksyisiä kalamarkkinoita. 1990-luvulla ja 2000-luvun alussa Viipurin kauppatori tuli Suomessa Tallinnan Mustamäen torin ohella tunnetuksi piraattituotteiden myyntipaikkana. Sieltä hankittiin erityisesti CD- ja myöhemmin DVD-levyjä, lisäksi kaupan oli muun muassa erilaisia taloustavaroita. Kesäkuussa 2007 kaupungin viranomaiset lopettivat ”Viipurin basaariksikin” kutsutun torikaupan ja myyjiä pyydettiin siirtymään parin kilometrin päässä keskustasta sijaitsevalle Talikkalan torille. Häädön syyksi kerrottiin kaupungin yleisen viihtyisyyden lisäämisen, koska torikauppiaiden kojujen katsottiin muun muassa rumentavan kaupunkikuvaa. Nykyään Viipurin kauppatori toimii lähinnä pysäköintialueena. == Rakennuksia == Viipurin kauppatorin ympäristön rakennuksista tunnetuin on 1550-luvulla valmistunut Pyöreä torni, joka alun perin oli osa kaupunginmuuria. Se on Viipurin linnan ohella myös kaupungin tunnetuin nähtävyys. Muita merkittäviä rakennuksia ovat torialueen koilliskulmalla sijaitseva entinen Suomen Pankin talo sekä Pohjoismaiden Yhdyspankin talo, jotka molemmat on suunnitellut arkkitehti Gustaf Nyström,Nyström, Gustaf (1856 - 1917) Suomalaisen Kirjallisuuden Seuran Biografiakeskus. Viitattu 22.10.2014. ja 1906 valmistunut Kauppahalli, joka aikoinaan oli Pohjoismaiden suurin. Vuonna 1912 torin poikki rakennettiin kiskot kaupungin raitiovaunuliikennettä varten ja kauppatorilla oli myös esikaupunkialueilta tulevan linja-autoliikenteen päätepysäkki. == Kuvia rakennuksista == File:Рынок 1904.г. (г.Выборг).JPG|Viipurin kauppahalli File:Здание частного банка (Выборг).jpg|Suomen Pankin talo File:Vyborg. The building of the combined bank Nordic.JPG|Yhdyspankin talo == Lähteet == *Kauppatori - Korttelikuvaus VirtuaaliViipuri 1939 ===Viitteet=== == Aiheesta muualla == Luokka:Viipurin aukiot
Butch Jones

Lyle Allen ”Butch” Jones, Jr (s. 17. tammikuuta 1968 Saugatuck, Michigan) on yhdysvaltalainen amerikkalaisen jalkapallon valmentaja. == Valmennusura== Jones nimitettiin Tennessee Volunteersin päävalmentajaksi 7. joulukuuta 2012. Häntä edelsi tässä tehtävässä Derek Dooley, joka oli saanut aiemmin potkut päävalmentajan paikalta. Jones debytoi yliopiston kotistadionilla Neyland Stadiumilla 31. elokuuta 2013, kun Tennessee kohtasi Austin Peay Governorsin. Aiemmin Jones on valmentanut Central Michigania 2007–2009 ja Cincinnatia 2010–2012http://www.cfbdatawarehouse.com/data/coaching/alltime_coach_year_by_year.php?coachid=4410 . == Lähteet == == Aiheesta muualla == * http://www.utsports.com/sports/m-footbl/mtt/jones_butch00.html Luokka:Yhdysvaltalaiset amerikkalaisen jalkapallon valmentajat Luokka:Vuonna 1968 syntyneet Luokka:Elävät henkilöt
Brandon Belt

Brandon Kyle Belt (s. 20. huhtikuuta 1988 Nacogdoches, Texas) on yhdysvaltalainen baseballpelaaja, joka pelaa MLB-liigan San Francisco Giantsissa. Hänen pelipaikkansa on ykkösvahti. Isokokoinen Belt pelasi ennen ammattilaisuraansa Texasin yliopiston joukkueessa. Hänen pelipaikkansa oli alun perin syöttäjä, mutta olkapäävaivojen jälkeen hän siirtyi syöttökummulta ykköspesälle. Belt voitti Giantsin kanssa World Seriesin vuonna 2012. ==Lähteet== Luokka:Yhdysvaltalaiset baseballpelaajat Luokka:Vuonna 1988 syntyneet Luokka:Elävät henkilöt
Gregor Blanco

Gregor Miguel Blanco Pedraza (s. 24. joulukuuta 1983 Caracas) on venezuelalainen baseballpelaaja, joka pelaa MLB-liigan San Francisco Giantsissa. Hänen ulkopelipaikkansa on koppari. Nopeudestaan ja hyvästä ulkopelistä tunnettu Blanco on edustanut MLB:ssä Giantsin lisäksi myös Atlanta Bravesiä, Kansas City Royalsia ja Arizona Diamondbacksia. Hän kuului kaudella 2011 Washington Nationalsin organisaatioon mutta ei pääsyt pelaamaan MLB:ssä. == Lähteet == Luokka:Venezuelalaiset baseballpelaajat Luokka:Vuonna 1983 syntyneet Luokka:Elävät henkilöt
Viipurin kauppahalli

Viipurin kauppahalli sijaitsee Viipurin keskustassa Kauppatorin luoteiskulmassa. Jugendtyyliä edustavan rakennuksen on suunnitellut suomalainen arkkitehti Karl Hård af Segerstad ja se valmistui vuonna 1906.Arkkitehtuuri Vyborg Info. Viitattu 22.10.2014. == Historia == Viipurin kauppahalli oli Pohjoismaiden suurin,Kauppatori - Korttelikuvaus VirtuaaliViipuri 1939. Viitattu 22.10.2014. kunnes Segerstadin yhdessä Einar Flinckenbergin kanssa suunnittelema Hakaniemen kauppahalli valmistui Helsinkiin vuonna 1914. Kaksikerroksinen rakennus on vain parikymmenen metrin levyinen, mutta yli 130 metriä pitkä ja siihen kuuluu myös pääsisäänkäyntirakennuksen yhteydessä oleva kellotorni. Kauppahallissa oli alun perin noin sata myyntipistettä ja lisäksi suuri kahvila-ravintola. Syyskuussa 1944 päättyneen jatkosodan jälkeen Viipuri luovutettiin Neuvostoliitolle ja halli avattiin uudelleen seuraavan vuoden maaliskuussa. Neuvostoliiton aikana hallissa myytiin lähinnä maataloustuotteita. Rakennusta restauroitiin 1950-luvulla ja vuonna 1976 se sai jälleen alkuperäisen ulkoasunsa.Рынок «Центральный» в Выборге Viipurin kauppahallin kotisivut. Viitattu 22.10.2014. == Nykypäivä == Nykyään Viipurin kauppahalli on suosittu ostospaikka erityisesti matkailijoiden keskuudessa.Ostoksia Viipurissa Saimaa Travel. Viitattu 22.10.2014. Elintarvikkeiden lisäksi siellä on myynnissä runsaasti muun muassa erilaista kristallia ja posliinia. Hallissa on yhteensä 158 myyntipaikkaa sekä ravintola. Ensimmäinen kerros on varattu elintarvikemyynnille ja toisessa kerroksessa puolestaan on muun muassa matkamuistoja, kodintarvikkeita ja vaatteita. == Lähteet == == Aiheesta muualla == *Viipurin kauppahallin kotisivut *Viipurin kauppahalli VirtuaaliViipurin sivuilla Luokka:Kauppahallit Luokka:Viipurin rakennukset ja rakennelmat
FS Cassard (1859)

Cassard oli Ranskan laivaston vuonna 1859 vesillelaskettu aviso, joka luokiteltiin myöhemmin potkurikorvetiksi. == Valmistus == Alus tilattiin Le Havresta Augustin Normandilta, missä köli laskettiin joulukuussa 1856. Alus laskettiin vesille 13. joulukuuta 1859 ja otettiin palvelukseen kolme kuukautta myöhemmin 30. maaliskuuta 1860.dossiersmarine.free.fr == Palvelus == Cassard nimettiin 30. heinäkuuta 1860 Jérôme Napoléoniksi. Aluksen nimi palautettiin Cassardiksi 16. elokuuta 1866. Vain puoli vuotta myöhemmin 14. helmikuuta 1867 alus nimettiin Reine Hortenseksi ja edelleen 19. syyskuuta 1870 Kléberiksi. Alus poistettiin alusluettelosta 23. toukokuuta 1879. == Lähteet == * === Viitteet === Luokka:Ranskan laivaston korvetit Luokka:Ranskan laivaston avisot
FS Forfait (1859)

Forfait oli Ranskan laivaston vuonna 1859 vesillelaskettu aviso, joka luokiteltiin myöhemmin potkurikorvetiksi. == Valmistus == Alus tilattiin Le Havresta Augustin Normandilta ja sen köli laskettiin 1856. Alus laskettiin vesille 28. joulukuuta 1859 ja se otettiin palvelukseen 27. heinäkuuta 1860.dossiersmarine.free.fr == Palvelus == Jeanne d'Arc törmäsi 21. heinäkuuta 1875 Forfaitiin, joka upposi. == Lähteet == * === Viitteet === Luokka:Ranskan laivaston korvetit
Toppakaktukset

Toppakaktukset (Matucana) on eteläamerikkalainen, vajaat 20 lajia käsittävä kaktuskasvisuku, jonka pallomaisilla lajeilla on enimmäkseen punaiset, kolibrien pölyttämät kukat. Tieteellinen nimi tulee sen perulaisen kaupungin nimestä, jonka läheisyydestä suvun tyyppilaji (M. haynei) löytyi. Lähimpiä sukulaisia ovat suvut Oreocereus ja Oroya sekä mahdollisesti Denmoza.Anderson 2001: 451. == Tuntomerkit == Toppakaktukset ovat matalakasvuisia, yksi- tai monivartisia ja toisinaan mätästäviä. Varsi on pallomainen tai lieriömäinen, enintään puolen metrin korkuinen. Varressa on muutama tai paljon matalia uurteita ja kyhmyjä (podarioita). Areoleissa eli kääpiöversoissa on sekä karvoja että piikkejä, joita voi olla paljon tai joissakin tapauksissa ei yhtään. Kukat sijaitsevat kasvin latvan tuntumassa ja ovat suppilomaisia tai kapean putkimaisia ja enimmäkseen vastakohtaisia, väriltään kirkkaanpunaisia, oranssisia, vaaleanpunaisia tai keltaisia. Kasvi kukkii päivisin. Pohjuksen areolit ovat joko kaljuja tai karvaisia. Hetiö on toisinaan tyveltään kasvanut yhteen, ja joskus siinä on karvamaisia joutoheteitä. Hedelmä on pallomainen tai pitkänomainen, lähes mehevä, ontto ja pitkittäin avautuva; kehälehtien jäänteet ovat siinä jäljellä. Siemenet ovat muodoltaan vaihtelevia. == Levinneisyys == Toppakaktukset ovat kotoisin Perun Andeilta. == Lajit == Toppakaktuslajeja on seuraavat 17:Anderson 2001: 451ss * Matucana aurantiaca – toppakaktus * Matucana aureiflora * Matucana comacephala * Matucana formosa * Matucana fruticosa * Matucana haynei * Matucana huagalensis * Matucana intertexta * Matucana krahnii * Matucana madisoniorum – liekkitoppakaktus * Matucana oreodoxa * Matucana paucicostata * Matucana polzii * Matucana pujupatii * Matucana ritteri * Matucana tuberculata * Matucana weberbaueri == Lähteet == * Anderson E. F. 2001: The Cactus Family. – Timber Press. Portland, Oregon. ISBN 0-88192-498-9. * Finto: Kassu – Kasvien suomenkieliset nimet: Matucana. === Viitteet === == Aiheesta muualla == * Suomen Lajitietokeskus: Toppakaktukset – Matucana Luokka:Kaktuskasvit
FS Bourayne (1869)

Bourayne oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi. == Valmistus == Alus tilattiin Nantesin laivastontelakalta ja sen köli laskettiin huhtikuussa 1867. Alus laskettiin vesille toukokuussa 1869 ja se otettiin palvelukseen huhtikuussa 1870.dossiersmarine.free.fr == Palvelus == Bourayne poistettiin alusluettelosta 27. kesäkuuta 1889. == Lähteet == * === Viitteet === Luokka:Bourayne-luokan risteilijät
Matematiikan päivä

Matematiikan päivää vietetään Suomessa vuosittain 22. lokakuuta. Ajankohta valikoitui suomalaisen matemaatikon Rolf Nevanlinnan syntymäpäivän mukaiseksi. Kahta kuukautta aiemmin, 22. elokuuta vietetään matematiikan päivää Australiassa, kahta kuukautta myöhemmin, 22. joulukuuta, puolestaan Intiassa matemaatikko Ramanujanin syntymäpäivän kunniaksi. Päivän ideoi Mielikuvituskoulu-niminen yhteisö, ja sen aikana toteutettiin erilaisia matematiikkaan liittyviä tempauksia. Matematiikan päivästä löytyy lisätietoa sen Facebook-sivulta. Vuonna 2015 Matematiikan päivän teemana oli matematiikan tuominen lähemmäs jokaisen ihmisen arkipäivää. Sittemmin päivän järjestäminen näyttää unohtuneen. Yhdysvalloissa on vuodesta 1988 vietetty vastaavin tarkoitusperin \pi:n päivää 14. maaliskuuta eli amerikkalaisen päiväysmerkintätavan mukaan 3/14; päivä sai vuonna 2009 virallisen aseman Kongressin Edustajainhuoneen hyväksyttyä asiaa koskevan päätöslauselman. Suomen matemaattinen yhdistys järjestää joka toinen vuosi tammikuun alussa jonkin yliopiston kanssa yhteistyössä Matematiikan päivät -tapahtuman. Se on suunnattu ensi sijassa yliopistojen ja korkeakoulujen piirissä toimiville matemaatikoille. Päivien ohjelmassa on yleensä kuitenkin myös laajemmalle yleisölle tarkoitettuja osioita. Ensimmäiset Matematiikan päivät järjestettiin Helsingin yliopistossa 8.–9.1.1998, mutta tapahtuman edeltäjää Matemaatikkopäiviä oli järjestetty jo vuodesta 1963. Viimeksi Matematiikan päivät pidettiin Oulun yliopistossa 2.–3. tammikuuta 2020. ==Lähteet== Luokka:Vuosipäivät Luokka:Matematiikka
FS Dayot (1869)

Dayot oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi. == Valmistus == Alus tilattiin Nantesin laivastontelakalta ja sen köli laskettiin elokuussa 1867. Alus laskettiin vesille toukokuussa 1869 ja se otettiin palvelukseen huhtikuussa 1870.dossiersmarine.free.fr == Palvelus == Dayot poistettiin alusluettelosta 28. helmikuuta 1888. == Lähteet == * === Viitteet === Luokka:Bourayne-luokan risteilijät
Kupumelonikaktus

Kupumelonikaktus (Melocactus conoideus) on melonikaktusten sukuun kuuluva laji. == Ulkonäkö ja koko == Kupumelonikaktuksen varsi on voimakkaasti painuneen pallon muotoinen tai puolipallomainen, enintään kymmenen sentin korkuinen. Varressa on 11–14 matalaa uurretta. Piikit ovat tummanruskeat, harmahtavat. Areolissa on yksi noin kahden senttimetrin pituinen keskipiikki ja 8–11 säteittäispiikkiä, jotka ovat suoria tai hiukan käyristyneitä ja jopa 35 mm pitkiä. Kefalio voi saavuttaa neljän senttimetrin korekuden, ja siinä on tummanpunaisia sukasia ja runsaasti valkoista villakarvaa. Kukat ovat sinipunaisia tai magentanpunaisia ja sentin levyisiä. Hedelmä on enintään 18 mm pitkä.Anderson 2001:459 == Levinneisyys == Kupumelonikaktus on kotoisin Brasilian Bahian osavaltiosta, sen kaakkoisosasta. Se on kotiseudullaan vakavasti uhattu kasvupaikkojensa tuhoamisen vuoksi. == Lähteet == * Anderson E. F. 2001: The Cactus Family. - Timber Press. Portland, Oregon. ISBN 0-88912-498-9 === Viitteet === Luokka:Kaktuskasvit Luokka:Uhanalaiset kasvit
FS Beautemps-Beaupré (1872)

Beautemps-Beaupré oli Ranskan laivaston vuonna 1872 vesillelaskettu Bourayne- luokan aviso, joka luokiteltiin myöhemmin 3. luokan risteilijäksi. == Valmistus == Alus tilattiin Brestin laivastontelakalta ja sen köli laskettiin 10. lokakuuta 1867. Alus laskettiin vesille 4. heinäkuuta 1872 ja se otettiin palvelukseen 1. maaliskuuta 1875.dossiersmarine.free.fr == Palvelus == Beautemps-Beaupré poistettiin alusluettelosta 11. joulukuuta 1896, jonka jälkeen se oli hiiliproomuna Korsikalla. == Lähteet == * === Viitteet === Luokka:Bourayne-luokan risteilijät
FS Duchaffault (1872)

Duchaffault oli Ranskan laivaston vuonna 1872 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi. == Valmistus == Alus tilattiin Cherbourgin laivastontelakalta ja sen köli laskettiin 17. huhtikuuta 1867. Alus laskettiin vesille 17. lokakuuta 1872 ja se otettiin palvelukseen vuonna 1874.dossiersmarine.free.fr == Palvelus == Duchaffault poistettiin alusluettelosta 17. marraskuuta 1896, jonka jälkeen se oli hiiliproomuna Korsikalla vuonna 1898 ja Bizertessä vuosina 1899-1907. Alus romutettiin vuonna 1907. == Lähteet == * === Viitteet === Luokka:Bourayne- luokan risteilijät Luokka:Kiinan–Ranskan sota
Bla

Bla on maalaiskunta, sen keskuskylä ja Ségoun alueen Blan piirin hallinnollinen keskus Malissa. Se sijaitsee Banijoen eteläpuolisella tasangolla 80 kilometriä Ségousta maanteitse kaakkoon. Kunnassa on 61 300 asukasta (vuonna 2009). Blan kunnan pinta-ala on 391 neliökilometriä. Se rajoittuu pohjoisessa Blan piirin Tounan ja Kazangasson, idässä Korodougoun, Kemenin ja Dougouolon, etelässä Somasson ja Beguenén sekä lännessä Nialan kuntiin. Seudun läpi virtaa Banin sivujoki Koni. Kuntaan kuuluu 15 kylää. Asukkaat ovat etupäässä miniankoja, bambaroita, fulbeja, boboja, sarakoleja ja dogoneja. Vallitsevat uskonnot ovat islam ja kristinusko. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, maissi, riisi ja maapähkinä. Kotieläimiä ovat naudat, lampaat, vuohet, aasit ja siipikarja. Blan ja Farakalan kylissä pidetään viikoittaiset markkinat. Kunnassa ja piirissä ei ole lainkaan teollisuutta. Blan kautta kulkee Bamakon, Ségoun ja Moptin välinen maantie RN6, josta haarautuu tie Koutialan kautta Sikassoon ja Burkina Fason rajalle. Palveluihin kuuluu joukko alakouluja, neljä yläkoulua, kaksi koulutus- ja kehittämiskeskusta (CED), piirin poliklinikka ja kaksi terveysasemaa. ==Lähteet== Luokka:Blan piiri Luokka:Malin kunnat
FS Ducouédic (1869)

Ducouédic oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi. == Valmistus == Alus tilattiin Brestin laivastontelakalta ja sen köli laskettiin 13. huhtikuuta 1867. Alus laskettiin vesille 30. maaliskuuta 1869 ja se otettiin palvelukseen 31. tammikuuta 1871.dossiersmarine.free.fr == Palvelus == Ducouédic poistettiin alusluettelosta 25. tammikuuta 1889, jonka jälkeen ponttoonina Rochefortissa. Alus romutettiin vuonna 1920 Lorientissa. == Lähteet == * === Viitteet === Luokka:Bourayne-luokan risteilijät